CELEX: C2005/205/16
Language: da
Date: 2005-08-20 00:00:00
Title: Sag C-244/05: Anmodning om præjudiciel afgørelse forelagt ved kendelse afsagt den 19. april 2005 af Bayerischer Verwaltungsgerichtshof i sagen Bund Naturschutz in Bayern m.fl. mod Freistaat Bayern

20.8.2005   
            
            
               DA
            
            
               Den Europæiske Unions Tidende
            
            
               C 205/8
            
         Anmodning om præjudiciel afgørelse forelagt ved kendelse afsagt den 19. april 2005 af Bayerischer Verwaltungsgerichtshof i sagen Bund Naturschutz in Bayern m.fl. mod Freistaat Bayern
   (Sag C-244/05)
   (2005/C 205/16)
   Processprog: tysk
   Ved kendelse afsagt den 19. april 2005, indgået til Domstolens Justitskontor den 7. juni 2005, har Bayerischer Verwaltungsgerichtshof i sagen Bund Naturschutz in Bayern m.fl. mod Freistaat Bayern forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Hvilken beskyttelsesordning kræves i henhold til artikel 3, stk. 1, i direktiv 92/43/EØF (1), sammenholdt med direktivets sjette betragtning, når henses til forbuddet mod at stille hindringer i vejen for opfyldelse af en målsætning i artikel 10, stk. 2, EF (Traktat om oprettelse af De Europæiske Fællesskaber af 25.3.1957, senest ændret ved EU-tiltrædelsesakten fra 2003 af 16.4.2003), i forbindelse med Domstolens dom af 13. januar 2005, sag C-117/03, for områder, navnlig med prioriterede naturtyper eller prioriterede arter, der kan udpeges som lokaliteter af fællesskabsbetydning, inden de er blevet optaget på den liste over lokaliteter af fællesskabsbetydning, som Kommissionen for De Europæiske Fællesskaber udarbejder i overensstemmelse med fremgangsmåden i direktivets artikel 21?
            
         
               2)
            
            
               Hvilken betydning har det for denne beskyttelsesordning, såfremt de nævnte lokaliteter allerede i henhold til artikel 4, stk. 1, i direktiv 92/43/EØF er opført på den nationale forslagsliste, som er tilsendt Kommissionen?
            
         
               3)
            
            
               Opfylder en national beskyttelsesordning for de nævnte lokaliteter i henhold til artikel 48, stk. 2, i Bayerisches Naturschutzgesetz de fællesskabsretlige krav i henhold til artikel 3, stk. 1, i direktiv 92/43/EØF, sammenholdt med sjette betragtning til direktivet, når henses til forbuddet mod at stille hindringer i vejen for opfyldelsen af en målsætning i henhold til artikel 10, stk. 2, EF?
            
         
      (1)  EFT L 206, s. 7.